
Приложение № 1
УКАЗАНИЯ КЪМ УЧАСТНИЦИТЕ ЗА ИЗГОТВЯНЕ НА ОФЕРТИТЕ И ИЗИСКВАНИЯ НА ВЪЗЛОЖИТЕЛЯ
1. ОБЩИ УСЛОВИЯ
1.1. Предмет на доставката:


С тези правила се определят условията за провеждане на процедура за възлагане на обществена поръчка с предмет: „Избор на изпълнител за доставка на храна за нуждите на ОУ ”Христо Смирненски”, с. Радиево, община Димитровград, област Хасково, по обособени позиции: Позиция №1 – „Доставка на закуски за ученици от І до ІV клас и децата от ПДГ” и Позиция № 2 – „Приготвяне и доставка на топъл обяд /кетъринг/ за учениците на целодневно обучение” при условията и по реда на глава 8a от Закона за обществените поръчки.
1.2. Правно Основание: 

Настоящата процедура се провежда на основание чл. 14, ал. 4, т. 2 от ЗОП.
1.3. Вид на процедурата: 


Публична покана.
Доставките, обект на настоящата поръчка са разпределени в две обособени позиции, като участниците подават оферта за двете обособени позиции поотделно.
1.4. Срок на изпълнение на поръчката: 
За Позиция №1 – „Доставка на закуски за ученици от І до ІV клас и децата от ПДГ”

Договорът за приготвяне и доставка на закуски, който ще бъде сключен въз основа на провеждане на процедурата ще бъде за период от подписването му  до 31.12.2016 г. Доставките се извършват само в учебните дни от годината. Прогнозният брой учебни дни за срока на договора е 157 дни, считано от 01.01.2016 г.
За Позиция № 2 – „Приготвяне и доставка на топъл обяд /кетъринг/ за учениците на целодневно обучение”

Договорът за приготвяне и доставка на храна за обяд, който ще бъде сключен въз основа на провеждане на процедурата ще бъде за период от подписването му  до 31.12.2016 г. Доставките се извършват само в учебните дни от годината. Прогнозният брой учебни дни за срока на договора е 168 дни, считано от 01.01.2016 г.
1.5. Срок на валидност на офертите

- 60 календарни дни от крайния срок за получаване на офертите.
1.6. Критерий за възлагане 


 Най – ниска цена.

1.7. Прогнозна стойност 

Общата прогнозна стойност за потенциалните поръчки за доставка на храна за времето за изпълнение на договора за Позиция №1 – „Доставка на закуски за ученици от І до ІV клас и децата от ПДГ” е в размер на  5233.33 лева без ДДС или 6280.00 лева с ДДС.

Общата прогнозна стойност за потенциалните поръчки за доставка на храна за времето за изпълнение на договора за Позиция № 2 – „Приготвяне и доставка на топъл обяд /кетъринг/ за учениците на целодневно обучениe ” е в размер на 24500,00   лева без ДДС или 29400,00 лева с ДДС.
1.8. Обем на обществената поръчка: 

Обемът на доставките на закуски и на топла храна за обяд за учениците от ОУ ”Христо Смирненски” с. Радиево, общ. Димитровград ще бъде в зависимост от нуждите на възложителя през периода на изпълнение на договорите. Възложителят не поема задължение да заявява доставки на храна и закуски, в случай, че такава нужда не е конкретно възникнала. Изпълнителят по договора не може да претендира каквото и да било обезщетение за това, че не са му възложени доставки.
1.9. Място на изпълнение: 

Мястото на изпълнение на доставките по настоящата процедура е: ОУ „Христо Смирненски”, с. Радиево, общ. Димитровград, обл. Хасково.

1.10. Начин на плащане на доставките: 

По банковата сметка на изпълнителя след представяне на фактура и приложени към нея приемо-предавателни протоколи за извършените доставки на храна. 

Всички разходи за подготовка и участие са за сметка на участника.

2. УСЛОВИЯ ЗА УЧАСТИЕ


2.1. В процедурата за възлагане на обществена поръчка може да участва всяко лице или обединение от лица, което отговаря на предварително обявените условия и притежава технически потенциал, ресурси и организационни възможности за срочно и качествено изпълнение на поръчката. 


2.2. Не могат да подават оферта участници, при които лицата по чл. 47, ал. 4 от ЗОП са свързани лица с ВЪЗЛОЖИТЕЛЯ или със служители на ръководна длъжност в неговата организация или които са сключили договор с лице по чл. 21 или 22 от Закона за предотвратяване и установяване на конфликт на интереси.

2.3. В случай, че офертата е подадена от обединение, всеки участник в обединението трябва да отговаря самостоятелно на изискванията по т. 2.2.

2.3.1. Едно от лицата, участници в обединението, следва да бъде упълномощено да представлява обединението.

2.3.2. Отношенията с обединението по повод сключване на договора, кореспонденцията, разплащането и всичко останало се осъществява между възложителя и представляващото обединението лице.

2.3.3. Всички участници в обединението са поотделно и солидарно отговорни за посочените в офертата условия и изпълнението на договора за възлагане на обществена поръчка.

2.3.4. При представянето на офертата от обединение се представя задължително и договорът за учредяване и нотариално заверено пълномощно за упълномощаване на представителя.
3. ИЗИСКВАНИЯ КЪМ ХРАНИТЕ И ДОСТАВКИТЕ

3.1.. Предлаганата храна трябва да съответства на изискванията, посочени в настоящата документация и приложенията към нея, в проекта на договора и специалните изисквания, посочени в т. 3.2. и 3.3. от настоящите условия. 

3.2. Доставяната храна трябва да отговаря на следните изисквания:

3.2.1. Да е висококачествена, пълноценна и безопасна, като отговаря на всички изисквания на националното и европейското законодателство в тази насока;

3.2.2. Да се приготвя в обекти, регистрирани по чл. 12 от Закона за храните;

3.2.3. Да е приготвена от хранителни продукти, които отговарят на изискванията, предвидени в Закона за храните и свързаните с него подзаконови нормативни актове;

3.2.4. Да отговаря на изискванията, посочени в Наредба № 37/21.07.2009 на Министерство на здравеопазването за здравословното хранене на учениците;

3.2.5. Да отговаря на изискванията, посочени в Наредба № 9/16.09.2011 г. на Министерство на земеделието и храните за специфичните изисквания към безопасността и качеството на храните, предлагани в детските заведения и училищата;

3.2.6. Да отговаря на изискванията, посочени в Наредба № 23/19.07.2005 г. за физиологичните норми за хранене на населението на Министерство на здравеопазването;

3.2.7. Да отговаря на изискванията на Наредба № 5 за хигиената на храните от 25.05.2006 на Министерство на земеделието и храните.
3.2.8. Доставяната храна следва да бъде приготвяна съгласно Сборника рецепти за ученическо столово хранене, издателство Техника, 2012 г., одобрен с писмо № 74-01-73/28.06.2012 г. на МЗ и да се спазват изискванията за съответната възрастова група на учениците.
3.3. Специфични изисквания за Позиция № 1 - Доставка на закуски за ученици от І до ІV клас и децата от ПДГ:
3.3.1. Всяка закуска по възможност да включва разнообразни следните храни и напитки съгласно чл. 20 от Наредба № 37 на Министерство на здравеопазването за здравословното хранене на учениците:

· Сандвичи
· Тестени закуски със зеленчукова /или млечна плънка 
· Хлябът в сандвичите по възможност  два пъти седмично  да е ръжен или пълнозърнест.
· Доставяните закуски да не са от рода на вафли, морени, чипс и сладкарски изделия-баклави, торти, пасти, пържени ядки, пържени изделия, захарни  и шоколадови изделия, с изключение на шоколад, сухи супи и бульони.
· Доставяните сандвичи  и закуски  да бъдат  с индивидуална опаковка.
· Тестените закуски да бъдат произведени в деня на консумацията, а сандвичите не по-късно от 24 часа преди предлагането им за консумация, като до този момент да бъдат съхранявани в хладилни условия при температура +4 С,+2 С.

3.3.2.Участникът, определен за изпълнител, трябва да доставя ежедневно закуски на следния адрес: ОУ „Христо Смирненски”, с. Радиево, ул. „Партизанска” №31 до 9:00 часа.

3.3.3. Предложена от участника крайна цена в лева с ДДС следва да бъде определена на база един храноден на едно дете за доставка на закуски през целия период на изпълнение и  не може да надхвърля 5233.33 лева без ДДС или 6280.00 лева с ДДС. Себестойността на храната включва основните разходи за производството и реализацията й, отчетени от Изпълнителя. Включват се също данък добавена стойност, реализираната печалба, доставка франко получател.


3.3.4. Ориентировъчен брой деца и ученици - 100 (сто).
3.4. Специфични изисквания за Позиция № 2 – „Приготвяне и доставка на топъл обяд /кетъринг/ за учениците на целодневно обучение”:
3.4.1. Всеки обяд трябва да съдържа минимум три ястия: 


- първо: супа или салата;


- второ: основно ястие;


- трето: десерт.


3.4.2.Участникът, определен за изпълнител, трябва да приготвя и ежедневно доставя  обедна храна на следния адрес: ОУ „Христо Смирненски”, с. Радиево,общ. Димитровград, ул. „Партизанска” №31 до 12:00 часа.


3.4.3. Храната се доставя в херметически затворени съдове за еднократна употреба , поставени в термо куфари, предварително опакована, опаковката трябва да предпазва продукта от външно замърсяване и да не променя органолептичните му характеристики. 

3.4.5. Предложената от участника крайна цена в лева с ДДС за доставка на топъл обяд /кетъринг/  през целия период на изпълнение  не може да надхвърля 24500,00  лева без ДДС или 29400,00 лева с ДДС и следва да бъде определена на база един храноден на едно дете. Себестойността на храната включва основните разходи за производството и реализацията й, отчетени от Изпълнителя. Включват се също данък добавена стойност, реализираната печалба, доставка франко получател.


3.4.6. Ориентировъчен брой ученици - 70 (седемдесет).
4. ИЗИСКВАНИЯ КЪМ ИКОНОМИЧЕСКОТО И ФИНАНСОВОТО СЪСТОЯНИЕ НА УЧАСТНИЦИТЕ.


Възложителят не залага минимални изисквания към икономическото и финансово състояние на участниците.
5. ИЗИСКВАНИЯ КЪМ ТЕХНИЧЕСКИТЕ И ПРОФЕСИОНАЛНИТЕ ВЪЗМОЖНОСТИ НА УЧАСТНИЦИТЕ.

5.1. Изисквания за технически възможности за Позиция № 1 - Доставка на закуски за ученици от І до ІV клас и децата от ПДГ

1. Всеки един от участниците трябва да притежава минимум една собствена или наета база, регистрирана като обект за производство и търговия с храни съгласно чл. 12 на Закона за храните. 


За доказване на това обстоятелство участникът следва да представи документ за собственост или договор за наем за помещението, в което ще бъде приготвяна храната за учениците и Удостоверение от РОИКОЗ или БАБХ за регистрация на хранителен обект по чл. 12 от Закона за храните. 

2. Всеки един от участниците следва да притежава минимум едно собствено или наето транспортно средство, регистрирано в РЗИ или БАБХ.


За доказване на това обстоятелство участникът следва да представи документ за собственост или договор за наем за МПС, чрез което ще се извършва доставката на приготвяната храна, и регистрация от РЗИ по реда на чл.3, ал.3 от Наредба № 9 за условията и реда за създаване на публичен регистър на обектите с обществено предназначение или от БАБХ по реда на чл. 246, ал. 4 от Закона за ветеринаромедицинската дейност и чл. 6 от Регламент (ЕО) № 852/2004.

3. Всеки един от участниците следва да разполага с нает на трудов или граждански договор персонал за изпълнение на обществената поръчка, съставен от поне три лица, едното от които готвач. Сред персонала следва да бъде включен и 1 шофьор, в случай че храната се приготвя извън сградата на училището.

За доказване на това обстоятелство участникът следва да представи Списък на екипа, отговорен за изпълнение на обществената поръчка – Приложение № 12.1, придружен от трудови и/или граждански договори или други документи, удостоверяващи ангажираността на посочения екип за изпълнение на настоящата обществената поръчка.

4. Всеки един от участниците следва да е изпълнил успешно поне 1 договор с предмет приготвяне и доставка на закуски през последните три години.


За доказване на това обстоятелство участникът следва да представи Списък на договорите, сключени и изпълнени успешно с предмет доставка на закуски - Приложение № 13.1, придружен с копие от съответните договори или референции за добро изпълнение.

5.2. Изисквания за технически възможности за Позиция № 2 – Приготвяне и доставка на топъл обяд /кетъринг/ за учениците на целодневно обучение

1. Всеки един от участниците трябва да притежава минимум една собствена или наета база, регистрирана като обект за производство, търговия с храни и кетърингово хранене съгласно чл. 12 на Закона за храните. 


За доказване на това обстоятелство участникът следва да представи документ за собственост или договор за наем за помещението, в което ще бъде приготвяна храната за учениците и Удостоверение от РОИКОЗ или БАБХ за регистрация на хранителен обект и кетърингово хранене по чл. 12 от Закона за храните. 

2. Всеки един от участниците следва да притежава минимум едно собствено или наето транспортно средство, регистрирано в РЗИ или БАБХ. 

За доказване на това обстоятелство участникът следва да представи документ за собственост или договор за наем за МПС, чрез което ще се извършва доставката на приготвяната храна, и регистрация от РЗИ по реда на 3, ал.3 от Наредба № 9 за условията и реда за създаване на публичен регистър на обектите с обществено предназначение или от БАБХ по реда на чл. 246, ал. 4 от Закона за ветеринаромедицинската дейност и чл. 6 от Регламент (ЕО) № 852/2004.

3. Всеки един от участниците следва да разполага с нает на трудов или граждански договор персонал за изпълнение на обществената поръчка, съставен от поне три лица, сред които задължително следва да има: 1 готвач и 1 диетолог/технолог/. Сред персонала следва да бъде включен и 1 шофьор, в случай че храната се приготвя извън сградата на училището, което провежда процедурата.

За доказване на тези обстоятелства участникът следва да представи Списък на екипа, отговорен за изпълнение на обществената поръчка – Приложение № 12.2, придружен от трудови и/или граждански договори или други документи, удостоверяващи ангажираността на посочения екип за изпълнение на настоящата обществената поръчка, както и документ, доказващ ангажираността на диетолог/технолог/ при изпълнението на договора за доставка на храна по настоящата процедура. Този документ може да представлява декларация за ангажираност с изпълнение на поръчката от страна на диетолога, писмо за намерения, граждански договор с участника или всякакъв друг документ, от който е видно, че диетологът е запознат с факта, че участникът участва в конкретната процедура и е съгласен да му съдейства при изготвяне на менютата в хода на изпълнение на договора.

4. Всеки един от участниците следва да е изпълнил успешно поне 1 договор с предмет приготвяне и доставка на храна за училища на кетарингово хранене за училища през последните три години.

За доказване на това обстоятелство участникът следва да представи Списък на договорите, сключени и изпълнени успешно с предмет приготвяне и доставка на храна за училища или приготвяне на място на храна за училища (столово хранене) – Приложение № 13.2, придружен с копие от съответните договори или референции за добро изпълнение.
            5.Всеки един от участниците следва да представи сертификат ISO 22000:2005 относно управлението на безопасността на храните.
6. ИЗИСКВАНИЯ ПРИ ИЗГОТВЯНЕ, ПОДАВАНЕ И ПОЛУЧАВАНЕ НА  ОФЕРТАТА. СЪДЪРЖАНИЕ НА ОФЕРТАТА.

Общи изисквания

1. Офертата и цялата документация, включена в нея, трябва да бъдат изготвени на хартиен носител, на български език, а документите на чужд език да се придружават от превод на български. При изготвяне на офертата всеки участник трябва да се придържа точно към обявените от Възложителя условия. Офертата трябва да е изготвена съобразно образците от документацията и да съдържа техническо и финансово предложение. Към офертата трябва да са приложени всички изискуеми от Възложителят документи, посочени в Публичната покана и настоящите указания. 

2. Всеки участник подава  оферти за двете обособени позиции поотделно.

3. Офертата се подписва от лицето, представляващо участника или от изрично упълномощено от него с нотариално заверено пълномощно лице.

4. Всички страници се подписват от лицето, представляващо участника или от упълномощеното съгласно предходната точка лице.

5. Офертата се представя от участника или от негов надлежно упълномощен представител лично или по пощата с препоръчано писмо с обратна разписка, или чрез куриерска служба със съответно известие за доставяне. В случай, че офертата е изпратена по пощата с обратна разписка или с куриерска служба, то изпращането й трябва да бъде така организирано, че да гарантира получаването й от възложителя до изтичане на крайния срок за получаване на оферти.

6. Всички документи се представят в копия заверени от представляващия участника или изрично нотариално упълномощено от него лице. Всички документи на чужд език следва да бъдат представени в превод на български език.

7. Срокът на валидност на офертите е времето, през което участниците са обвързани с условията на представените от тях оферти. Участникът не може да предложи варианти на офертата си. Лице, което е дало съгласие и фигурира като подизпълнител в офертата на друг участник, не може да представи самостоятелна оферта. На основание чл.55, ал.6 от ЗОП едно физическо или юридическо лице може да участва само в едно обединение. 


8. Оферти, които са представени след изтичане на крайния срок за получаване или в незапечатан или скъсан плик, не се приемат от Възложителя и не се разглеждат.
Изисквания относно цените:

За Позиция № 1 – „Доставка на закуски за ученици от І до ІV клас и децата от ПДГ”
          Предложената от участника крайна цена в лв. с ДДС следва да бъде определена на база 1 храноден на едно лице по прогнозния брой дни на договора.
        Цената  за доставка на закуски трябва да включва всички разходи по производство и доставката на закуските до мястото на доставка, посочено от Възложителя по настоящата документация.
        Предлаганите единични цени на отделните видове закуски не подлежат на увеличение. Участникът е единствено отговорен за всякакви грешки или пропуски в изчисляването на предлаганите цени.
За Позиция № 2 – „Приготвяне и доставка на топъл обяд /кетъринг/ за учениците на целодневно обучение”

Предложената от участника крайна цена в лв. с ДДС следва да бъде определена на база 1 храноден на едно лице по прогнозния брой дни на договора.
             Цената на ястията трябва да включва всички разходи по производство и доставката на храната до мястото на доставка, посочено от Възложителя по настоящата документация.

Предлаганата единична цена не подлежи на увеличение. Участникът е единствено отговорен за всякакви грешки или пропуски в изчисляването на предлаганите цени.
Предаване и получаване на офертите

Предложенията се приемат от 17.12.2015г. до  29.12.2015г. от 09,00 до 16,00 часа, всеки   работен ден, в сградата на ОУ „Христо Смирненски”, в стаята на директора, І етаж.

При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ. 

Офертата се представя в запечатан непрозрачен плик от участника лично или от упълномощен от него представител, или по пощата с препоръчано писмо с обратна разписка. Върху плика участника посочва: 


1. име и адрес на Възложителя; 


2. име, адрес за кореспонденция, телефон и по възможност - факс и електронен адрес на кандидата;

 
3. наименование на предмета на процедурата и обособените позиции, за които се подава офертата.

Възложителят не приема и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват в регистъра по предходната точка.


Участникът поема всички рискове по предаването, включително форсмажор.  
Съдържание на офертата.
Офертата се представя в един запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Пликът съдържа следните документи:

1. Копие от документа за регистрация или ЕИК съгласно чл. 23 от Закона за търговския регистър, когато участникът е юридическо лице или едноличен търговец, а ако е физическо лице – копие от документ за самоличност. При участник обединение, което не е търговско дружества, се представя копие от документа за създаването му. 

2. Доказателства за техническите възможности и/или квалификация, както следва:


2.1. За Позиция № 1 –„ Доставка на закуски за ученици от І до ІV клас и децата от ПДГ”:

2.1.1. Всеки един от участниците трябва да притежава минимум една собствена или наета база, регистрирана като обект за производство и търговия с храни съгласно чл. 12 на Закона за храните. 


За доказване на това обстоятелство участникът следва да представи документ за собственост или договор за наем за помещението, в което ще бъде приготвяна храната за учениците и Удостоверение от РОИКОЗ или БАБХ за регистрация на хранителен обект по чл. 12 от Закона за храните. 

2.1.2. Всеки един от участниците следва да притежава минимум едно собствено или наето транспортно средство, регистрирано в РЗИ или БАБХ.


За доказване на това обстоятелство участникът следва да представи документ за собственост или договор за наем за МПС, чрез което ще се извършва доставката на приготвяната храна, и регистрация от РЗИ по реда на 3, ал.3 от Наредба № 9 за условията и реда за създаване на публичен регистър на обектите с обществено предназначение или от БАБХ по реда на чл. 246, ал. 4 от Закона за ветеринаромедицинската дейност и чл. 6 от Регламент (ЕО) № 852/2004.

2.1.3. Всеки един от участниците следва да разполага с нает на трудов или граждански договор персонал за изпълнение на обществената поръчка, съставен от поне три лица, едното от които готвач. Сред персонала следва да бъде включен и 1 шофьор, в случай че храната се приготвя извън сградата на училището.

За доказване на това обстоятелство участникът следва да представи Списък на екипа, отговорен за изпълнение на обществената поръчка – Приложение № 12.1, придружен от трудови и/или граждански договори или други документи, удостоверяващи ангажираността на посочения екип за изпълнение на настоящата обществената поръчка.

2.1.4. Всеки един от участниците следва да е изпълнил успешно поне 1 договор с предмет приготвяне и доставка на закуски през последните три години.


За доказване на това обстоятелство участникът следва да представи Списък на договорите, сключени и изпълнени успешно с предмет доставка на закуски - Приложение № 13.1, придружен с копие от съответните договори или референции за добро изпълнение.

2.2. За Позиция № 2 – „Приготвяне и доставка на топъл обяд /кетъринг/ за учениците на целодневно обучение”

2.2.1. Всеки един от участниците трябва да притежава минимум една собствена или наета база, регистрирана като обект за производство и търговия с храни съгласно чл. 12 на Закона за храните. За доказване на това обстоятелство участникът следва да представи документ за собственост или договор за наем за помещението, в което ще бъде приготвяна храната за учениците и Удостоверение от РЗИ или БАБХ за регистрация на хранителен обект по чл. 12 от Закона за храните. 

2.2.2. Всеки един от участниците следва да притежава минимум едно собствено или наето транспортно средство, регистрирано в РЗИ или БАБХ. 

За доказване на това обстоятелство участникът следва да представи документ за собственост или договор за наем за МПС, чрез което ще се извършва доставката на приготвяната храна, и регистрация от РЗИ по реда на 3, ал.3 от Наредба № 9 за условията и реда за създаване на публичен регистър на обектите с обществено предназначение или от БАБХ по реда на чл. 246, ал. 4 от Закона за ветеринаромедицинската дейност и чл. 6 от Регламент (ЕО) № 852/2004.

2.2.3. Всеки един от участниците следва да разполага с нает на трудов или граждански договор персонал за изпълнение на обществената поръчка, съставен от поне три лица, сред които задължително следва да има: 1 готвач и 1 диетолог/технолог/. Сред персонала следва да бъде включен и 1 шофьор, в случай че храната се приготвя извън сградата на училището, което провежда процедурата. За доказване на тези обстоятелства участникът следва да представи Списък на екипа, отговорен за изпълнение на обществената поръчка – Приложение № 12.2, придружен от трудови и/или граждански договори или други документи, удостоверяващи ангажираността на посочения екип за изпълнение на настоящата обществената поръчка, както и документ, доказващ ангажираността на диетолог/технолог/ при изпълнението на договора за доставка на храна по настоящата процедура. Този документ може да представлява декларация за ангажираност с изпълнение на поръчката от страна на диетолога, писмо за намерения, граждански договор с участника или всякакъв друг документ, от който е видно, че диетологът е запознат с факта, че участникът участва в конкретната процедура и е съгласен да му съдейства при изготвяне на менютата в хода на изпълнение на договора.

2.2.4. Всеки един от участниците следва да е изпълнил успешно поне 1 договор с предмет приготвяне и доставка на храна за училища или приготвяне на място на храна за училища през последните три години.За доказване на това обстоятелство участникът следва да представи Списък на договорите, сключени и изпълнени успешно с предмет приготвяне и доставка на храна за училища – Приложение № 13.2, придружен с копие от съответните договори или референции за добро изпълнение.
             2.2.5.Всеки един от участниците следва да представи сертификат ISO 22000:2005 относно управлението на безопасността на храните.

3. Техническа оферта за съответната обособена позиция;

4. Ценова оферта за съответната обособена позиция с - утвърдено меню за позицията, за която участникът участва, съобразено с наредбите за здравословно хранене на учениците в ученическите столове или бюфети;

5. Декларация за липса на обстоятелства по чл.47, ал.1 от ЗОП; 
6. Декларация за липса на обстоятелства по чл.47, ал.2 от ЗОП;
7. Декларация за липса на обстоятелства по чл.47, ал.5 от ЗОП ;

8. Декларация за участие на подизпълнител;

9. Декларация от подизпълнител за съгласие за участие като такъв;

10. Декларация за приемане на условията в проекта на договора;

11. Списък на екипа, отговорен за изпълнение на обществената поръчка за съответната обособена позиция;

12. Списък на договорите, сключени и изпълнени успешно договори за съответната обособена позиция
7. КОМУНИКАЦИЯ МЕЖДУ ВЪЗЛОЖИТЕЛЯТ И УЧАСТНИЦИТЕ


Всички комуникации и действия на Възложителя и на участниците, подали оферта за изпълнение на поръчката, са в писмен вид.


Решенията на Възложителя, за които той е длъжен да уведоми участниците, се връчват лично срещу подпис или се изпращат с препоръчано писмо с обратна разписка или по факс или по e-mail с потвърждение за получаването му.
8. Разглеждане, оценка И КЛАСИРАНЕ на ОФЕРТИТЕ

Офертите се разглеждат от специално назначени от Възложителя длъжностни лица, които следва да отворят офертите по реда на тяхното постъпване и да проверят дали са представени всички изисквани документи и доколко офертите съответстват с други изисквания на възложителя.

9. СКЛЮЧВАНЕ НА ДОГОВОР

Възложителят сключва писмен договор за обществена поръчка с участника, определен за изпълнител, съответстващ на проекта за договор, представен като Приложение № 5, в който се включват задължително всички предложения от офертата на участника, въз основа на които е определен за изпълнител.  

Договор за изпълнение се подписва с класирания на първо място. При сключване на договора, определеният за изпълнител следва да представи документ, издаден от компетентен орган за удостоверяване на липсата на обстоятелства по чл. 47, ал.1, т. 1 от ЗОП, декларации за липсата на обстоятелствата по чл. 47, ал. 5 от ЗОП и свидетелство за съдимост.


Приложения към поканата за представяне на оферта:

Приложение № 1 – 
Изисквания към офертата;

Приложение № 2 – 
Техническа спецификация;

Приложение № 3.1  – 
Техническа оферта за Обособена позиция № 1;

Приложение № 3.2 – 
Техническа оферта за Обособена позиция № 2 ;

Приложение № 4.1 – 
Ценова оферта за Обособена позиция № 1;

Приложение № 4.2 – 
Ценова оферта за Обособена позиция № 1;

Приложение № 5.1 – 
Проект на договор за Обособена позиция № 1;

Приложение № 5.2 – 
Проект на договор за Обособена позиция № 2;

Приложение № 6 –
Декларация за липса на обстоятелства по чл.47, ал.1 от ЗОП;

Приложение № 7 – 
Декларация за липса на обстоятелства по чл.47, ал.2 от ЗОП;

Приложение № 8 –
Декларация за липса на обстоятелства по чл.47, ал.5 от ЗОП;

Приложение № 9 – 
Декларация за участие на подизпълнител;

Приложение № 10 –
Декларация от подизпълнител за съгласие за участие като

такъв;

Приложение № 11 – 
Декларация за приемане на условията в проекта на договора;


Приложение № 12.1 – Списък на екипа, отговорен за изпълнение на обществената поръчка за Обособена позиция № 1;

Приложение № 12.2 – Списък на екипа, отговорен за изпълнение на обществената поръчка за Обособена позиция № 2;


Приложение № 13.1 – Списък на договорите, сключени и изпълнени договори за Обособена позиция № 1;

Приложение № 13.2 – Списък на договорите, сключени и изпълнени договори за Обособена позиция № 2;

